Uitjou van Zuma met ‘satanisme’ te doen sê ministerPresident Jacob Zuma saam met Mbalula (regs) en Danny Jordaan, president van SAFA. Foto: GCIS Zuma is Woensdagaand na die wedstryd uitgejou terwyl hy op die veld by die FNB-stadion in Johannesburg gestap het. Dit is dieselfde stadion waar Zuma verlede jaar tydens die gedenkdiens van oudpresident Nelson Mandela uitgejou is. “Die wolwe in skaapklere was nie suksesvol met hulle uitjouery nie. Ons sal hulle en die idees waarvoor hulle staan polities verslaan, omdat hulle boewe en lafaards is.” Mbalula sê politieke opponente moet ŉ persoon deur idees probeer verslaan eerder as om hulle uit te jou. “Hulle sal oorwin word want president Jacob Zuma sal nie verkleineer word deur uitjouery nie. Hy is ŉ tsunami eerder as ŉ sikloon. Al hulle planne, besiel deur satanisme, sal nooit in die toekoms slaag nie want hulle planne is niks anders as gevul met boosheid nie.”